google/wiki40b huggingface dataset:
Bokor Hill Station

Bokor Hill Station (khmer: កស្ថានីយភ្នំបូកគោ Kosthany Phnom Bokor) er en forlatt fransk by i Preah Monivong nasjonalpark. Byggingen startet i 1921 på Phnom Dâmrei, rundt 20 km i luftlinje (42 km på veien) vest for byen Kampot i det sørlige Kambodsja. Den ble brukt som lokasjon for den endelige konfrontasjonen i filmen City of Ghosts (2002) og i filmen R-Point fra 2004.

Historie

Byen ble bygget som et feriested da Kambodsja var fransk protektorat for å gi nybyggere tilflukt fra de varme, fuktige og generelt dårlige forholdene i Phnom Penh. Ni hundre liv gikk tapt i de ni månedene det tok å bygge anlegget på denne avsidesliggende plassen.
Midtpunktet i anlegget var Grand Bokor Palace Hotel & Casino, supplert med butikker, postkontor, en kirke og kongeboliger. Dette er også et viktig kulturhistorisk sted da det viser hvordan de koloniale nybyggerne brukte fritiden.
Bokor Hill ble forlatt første gang av franskmennene på 1940-tallet, under den første indokinesiske krig, på grunn av lokale opprør ledet av Khmer Issarak, og deretter for godt i 1972, da Røde Khmer tok over området. Under den vietnamesiske invasjonen i 1979 forskanset Khmer Rouge seg og holdt ut i flere måneder. Tidlig på 1990-tallet var Bokor Hill fortsatt en av de siste skansene for Røde Khmer.

I dag

Selv om Bokor Hill Station i dag er forlatt står de fleste av bygningene fremdeles. Den strategiske betydningen stedet har hatt og fortsatt har understrekes av det faktum at de kambodsjanske myndighetene opprettholder en militærpost i området. Den eneste andre "bebodde" bygningen på stedet er et lite tempel. Det er også en foss som pleier å være tørr i høysesongen og i full gang i løpet av regntiden. Rundt 10 km før man kommer til Bokor Hill Station ligger Black Palace. Det var en periode sommerpalasset til kong Sihanouk, forlatt for noen tiår siden.
I dag begynner området å tiltrekke seg et betydelig antall turister. Å nå toppen av Bokor Hill krever en 32km klatretur med bil 3540 fot opp fra havnivå til toppen på en gammel veg (nå reparert) som tar 1,5 timer å fullføre.
Stedet eies av staten, men er nå under en 99 års leieavtale til Sokimexkonsernet som er i gang med å utbedre veien og bygge ut området, reparere det gamle hotellet og kasinoet sammen med nye bygg (hoteller, sykehus, restauranter, golfklubber etc). Prosjektet ble annonsert den 19. januar 2008, veibygging er i gang og det forventes å ta 30 måneder til en kostnad på $ USD 21 millioner.
London Overground

Bakgrunn

Persontogtrafikken på Storbritannias jernbanenett er lagt ut på anbud, og administreres av det britiske samferdselsdepartementet. Det har blitt fremmet flere forslag om at ansvaret for jernbanetrafikken i Stor-London burde overtas av lokale myndigheter, bl.a. for å samordne jernbanen bedre med øvrige transporttjenester i regionen. I november 2007 så London Overground dagens lys, da anbudspakken North London Railways ble overdratt til Transport for London; transportetaten for Stor-London. Siden har flere linjer blitt med i nettverket. Alle linjene er trafikkert av det private foretaket London Overground Rail Operations Ltd (LOROL), eid av MTR Corporation og Laing Rail, men det er Transport for London som avgjør takster, avgangsfrekvens og utarbeider informasjonsmateriell.

Fremtid

Etter at utbygging og forbedring av de nevnte linjene ble fullført i 2012, uttrykte Tranport for London ønske om å ta over flere ruter i Londons omegn.
I juni 2013 ble det klart at deler av anbudspakken West Anglia Suburban Lines skal overtas av etaten mot slutten av 2015. Dette betyr at London Overground får trafikkere ruter ut av jernbaneterminalen Liverpool Street. Dette blir den andre London-terminalen som blir trafikkert av London Overground (den første var Euston på Watford DC-linjen).
Skyttellinjen Upmister – Romford blir også overtatt på samme tidspunkt.
Magnetisk flukskvant

Type-II superleder

I en type-I superleder vil et ytre magnetfelt ikke kunne trenge inn i den. Der et utslag av Meissner-effekten. Derimot er en type-II superleder karakterisert ved at feltet vil kunne gå gjennom superlederen når det er sterkere enn en viss, kritisk verdi. Men denne penetreringen er ikke uniform, men foregår gjennom små virvler hvis senter ikke er superledende. Disse fordeler seg på en regelmessig måte over superlederen. Den magnetiske fluksen som går gjennom hvert slik virvel, er nøyaktig et flukskvantum Φ₀ = h /2e . I middel over hele superlederen utgjør alle disse flukstubene et magnetfelt som er likt med det ytre, påtrykte feltet.
Troides plato

Utseende

Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.  Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler).  I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.  
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen.  Larvene ånder gjennom åpninger i hudskjelettet (spirakler), langs kroppens sider.

Levevis

Parringen skjer ved sammenkobling mellom de to kjønnene. Eggene legges rett på larvens næringsplante. Larven lever som plantespiser og er radikalt forskjellige fra de voksne, både i levevis og i kroppsbygning.  
Troides plato tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium,  en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.
Kjæm du frå Vallset

Kjæm du frå Vallset er et musikkalbum med Joe Bjørnars, utgitt i 2006. Dette er bandets hittil siste studioalbum.
Anisogaster

Utseende

Nokså små, avlange, lyst brunlige trebukker. Antennene er omtrent så lange som kroppen. Pronotum har rundede sider, dekkvingene er parallellsidige.

Utbredelse

Slekten er hovdesaklig utbredt på Madagaskar og Réunion, men det finnes også et par arter i Øst-Afrika og Jemen.
Svaneordenen

Svaneordenen eller Vår Frues selskap med svanen (latin: Societas beatae Mariae virginis, tysk: Der Orden unserer lieben Frauen zum Schwan, Schwanenorden eller Schwanenritterorden) var en brandenburgsk ridderorden innstiftet 29. september 1440 av kurfyrst Frederik II av Brandenburg. Navnet Svaneordenen stammer fra gjenopptakelsesprosjekt under Fredrik Vilhelm IV av Preussen i 1843.
Ordenen var et adelig brorskap viet til jomfru Maria. Ved innstiftelsen ble det bestemt at ordenen skulle består av maksimalt 30 riddere og sju kvinnelige medlemmer. Det politiske formålet med ordenen var å samle adelskapet i Brandenburg under det nye dynastiet innstifteren tilhørte, huset Hohenzollern.
Ordenstegnet for Svaneordenen var opphengt i et kjede og var todelt. Øverst hang en gjengivelse av jomfru Maria med Jesusbarnet, stående på en halvmåne og omgitt av en strålekrans. Under dette hang en svane omgitt av et linklede. Svanen symboliserer Kristi offer. Kjedet hadde ledd bestående av hjerter innsatt i «hestebremser», klemmer med spisse tenner, et instrument som symboliserte hjertets helende straff gjennom anger, skriftemål og bot. Ordenens katolske symbolikk medførte at den ikke overlevde reformasjonen.
Svaneordenen regnes som et forbilde for den danske Elefantordenen, innstiftet omkring 1457 av Christian I. Kongen var gift med Dorothea av Brandenburg, datter av markgreve Johan av Brandenburg.
SETI

SETI (engelsk forkortelse for search for extra-terrestrial intelligence, altså leting etter utenomjordisk intelligens) er en betegnelse for forsøk på å motta signaler fra sivilisasjoner i verdensrommet. Det har vært gjennomført flere slike prosjekter siden 1960-årene, også i regi av USAs regjering. Det en vanligvis gjør i SETI-prosjekter er å lete gjennom himmelen med radioteleskop etter signaler som kan ha blitt sendt av utenomjordiske sivilisasjoner.
Noe som gjør SETI svært vanskelig er at det er så mange ukjente variabler. En vet ikke hvor på himmelen man kan forvente å finne radiosignaler, heller ikke hvilke frekvenser fremmede sivilisasjoner kan tenkes å sende på, eller hvordan de vil overføre informasjonen. Når man gjennomfører et SETI-prosjekt, er man nødt til å gjøre endel antakelser for å smalne inn søket, og dette gjør at det til dags dato ikke er gjennomført noen fullstendige  søk.
En har ennå ikke klart å påvise eksistensen av utenomjordiske vesener. Den mest sannsynlige kandidaten for et signal fram til nå, det berømte «Wow-signalet», ble mottatt av det nå nedlagte Big Ear-teleskopet ved Ohio State University den 15. august 1977. Imidlertid varte det bare i 72 sekunder, og ble aldri detektert igjen.

Antakelser

SETI-prosjekter har tradisjonelt begrenset seg til kun å undersøke de stjernene som ligner på vår sol. Det er fordi en antar at planeter som ligner på Jorda, og livsformer som ligner på oss, bare kan utvikle seg rundt slike stjerner. En har også hovedsakelig konsentrert seg om mikrobølgedelen av radiospekteret, mellom 1 og 10 gigahertz, fordi det er dette som passer best for å sende signaler til andre stjerner. Frekvenser som er høyere eller lavere enn dette vil dempes betydelig av planetatmosfæren på sender- og mottakersiden, samt interstellare gass-skyer. Innenfor dette frekvensområdet er det få praktiske forskjeller, men SETI-forskere tror at det er høyere sannsynlighet for å motta signaler rundt det såkalte «vannhullet» mellom 1,420 og 1,640 gigahertz. Det er fordi hydrogen i naturlig tilstand sender ut stråling på 1,420 GHz (se hydrogenlinjen), og hydroksylionet sender ut stråling på 1,640 GHz (hydroksyllinjen). Både hydrogen og hydroksyl er bestanddeler i vann, og en antar at alle sivilisasjoner som kan sende radiobølger også er kjent med disse frekvensene.
Forbruker- og administrasjonsdepartementet

Videre utvikling

Fra 1. januar 1990 til 1992 var det Arbeids- og administrasjonsdepartementet, så Administrasjonsdepartementet (1993 – 1996) / Planleggings- og samordningsdepartementet (1997) / Arbeids- og administrasjonsdepartementet (1998 – 2004) / Moderniseringsdepartementet (2004 – 2005) /
Fornyings- og administrasjonsdepartementet (2006 – 2009) / Fornyings-, administrasjons- og kirkedepartementet (2010 – )
Vadvetjåkka nasjonalpark

Geografi

Vadvetjåkka nasjonalpark er oppkalt etter fjellryggen som dominerer topografien i området. På begge sider av denna fjellryggen går det dalfører i retning nord-sør. Nasjonalparken omfatter fjellryggen, dalene og elvedeltaet som ligger nedenfor fjellets sørhelling.
Vadvetjåkka er vanskelig tilgjengelig. Nasjonalparken kan nås via en sti fra Pålnoviken ved Torneträsk, dit det går regulære båtturer fra Björkliden eller Abisko. Enklest er dog å gå ut fra E 10 ved Låktatjåkka stasjon, hvor det går en 12 kilometer lang tursti fram til nasjonalparken.
Vadvetjåkkas fjellgrunn består for det meste av lettforvitret kalkstein, som viser seg som store strenger langs fjellryggens sider. I kalksteinsstrengene finnes noen av Sveriges største karstgrotter, blant annet den dypeste på 155 meter.

Klima

Nasjonalparkens klima er påvirket av den geografiske beliggenheten nær Atlanterhavet. Himmelen er oftest skyet og nedbørsmengdene er meget store. Mange snøfelt smelter heller ikke bort i løpet av sommeren, hvilket har gjort Vadvetjåkka til landets laveste fjell med isbreer på fjellsidene. Vanligvis påtreffes isbreer i de svenske fjellene på høyder over 1600 meter over havet, men på grunn av det havsnære klimaet har de kunnet vokse på Vadvetjåkka som bare er 1248 meter høyt.
Arabisk mesterskap i terrengløp 2015

Arabisk mesterskap i terrengløp 2015 ble arrangert 6. februar 2015, i Sana i Jemen.
Kate Booth

Brudd

I 1902 forlot hun og hennes mann tjenesten som frelsesoffiserer, og var en kort tid under innflytelse av den ekstreme pinsepredikanten John Alexander Dowie (1847–1907). De bodde også i hans sektkolonoi Zion City utenfor Chicago. De brøt snart med Dowie, men vendte aldri tilbake til Frelsesarmeen. 
"Marsjallen" reiste i mange år som en uavhengig verdensevangelist, og besøkte også Norge. 
Arthur Booth Clibborn befant seg alltid i skyggen av sin formidable hustru. Det gjør han også i den boka deres svigersønn James Strahan ga ut på 1930-tallet, og som stort sett handler om henne. 
Boka er også oversatt til norsk. Den kom i ny utgave på Hermon forlag i 2006 med tittelen "Marsjalen".
Dorcus

Utseende

Middelsstore til store (15-90 millimeter), avlange, stort sett svarte hjortebiller. Antennene er avlange og ender i en langstrakt vifte. Hannene har mer eller mindre forstørret hode (hos store arter kan det være tre centimeter bredt) og kjever, men gjerne ikke så mye som i slekten Lucanus. Pronotum er rektangulært, bredere enn langt. Kroppsformen er litt flat.
Artene som blir plassert i Dorcus (i snever forstand) er mer eller mindre blanke, hannens kjever har enkelte store tenner men ikke sagtagger, mens Serrognathus-artene er nokså matte med sagtaggede kjever. Det er imidlertid tvilsomt om denne inndelingen er naturlig.

Levevis

Larvene utvikler seg i morken ved, utviklingen tar gjerne flere år. De voksne billene er aktive flygere, hannene kjemper om hunnene ved hjelp av de forstørrede kjevene.
BM Aragón

CAI Balonmano Aragón er en håndballklubb i Zaragoza i Spania. Klubben ble stiftet i 2003. Klubben spiller i den spanske toppdivisjonen Liga ASOBAL. Klubben kom til finalen i EHF-cupen i sesongen 2006/2007. Den norske landslagsspilleren Stian Vatne spilte for klubben fra 2006 til 2009.
Bianca Maria Sforza

Bianca Maria Sforza, også Maria Blanca Sforza (født 5. april 1472, død 31. desember 1511) var datter av hertug Galeazzo Maria Sforza av Milano, og var gift med den tysk-romerske keiser Maximilian I.
Song Loulou vannkraftverk

Song Loulou vannkraftverk med Song Loulou-demningen er et vannkraftverk i elva Sanaga i den vestafrikanske staten Kamerun, i innlandet innenfor Douala. kraftverket har installert 384 MW brutto produksjonseffekt, men vanlig nettoeffekt er om lag 50 MW. Kraftverket har åtte Francis-turbiner. Operatør er AES SONEL, tidligere Societé Nationale d'Electricité du Cameroun.
Fallhøyden (head) er 39,2 meter, og demningen ble installert i to faser, i årene 1981 og 1988. Anleggets turbiner ble totalt rehabilitert 1995–2005, og først dette året har kraftverket vært reelt operativt.
GPIF

GPIF (Government Pension Investment Fund) er den japanske statens pensjonsinvesteringsfond. Fondet er verdens største pensjonsfond.

GPIF

Ved utgangen av juni 2010 hadde GPIF en investeringsportefølje med en anslått markedsverdi på 116 802,7 milliarder yen (rundt 8 450 milliarder norske kroner). 71 % av dette var investert i japanske obligasjoner, 11 % i japanske aksjer, 8,0 % i internasjonale obligasjoner og 9,1 % i internasjonale aksjer. 17 % var plassert i obligasjoner i FILP (Japans fiskale investeringslåneprogram). Fondets japanske navn er 年金積立金管理運用独立行政法人 (ねんきんつみたてきんかんりうんようどくりつぎょうせいほうじん). Translitterert: Nen-kin tsumi-tate-kin kan-ri un-you doku-ritsu gyou-sei hou-jin. Fondet ser (pr. slutten av 2010) etter eksterne forvaltere som kan foreta investeringer i vekstmarkeder fra slutten av 2011.
Vegard Alstad Sunde

Karrière

Sunde er tidenes toppscorer i Levanger med 216 mål i sin karrière. Han var toppscorer i klubben 8 sesonger på rad. Før 2011-sesongen ble han klar for rivalen Steinkjer. Han skulle erstatte Bendik Bye som dro til Ranheim før 2011-sesongen. Kokken avslutter karrièren hvor det hele startet da han signerte for 6.-divisjonsklubben Kvam/Følling, sommeren 2014. Han har der beviset at han ikke har glemt gamle kunster og noterte seg for 12 mål på de siste 6 kampene for sesongen.
EasyJet

Strategi

EasyJets strategi var å betjene hovedsakelig kunder som betalte sin billett selv, og som først og fremst ønsket lavest mulig pris på de korte rutene selskapet betjente. Alle unødige kostnader som måltid ombord, Business class (ekstra benplass), reisebyråsalg og fysiske billetter ble erstattet av kostnadseffektive tilbud om billige enveis billetter uten måltid og uten fleksible billetter. easyJet var det første flyselskapet i verden som tilbød internett-salg av billetter.
Selskapet tilbød lave priser til kunder som booket tidlig, og økte prisene ettersom flyene naermet seg fullbooking. easyJet stimulerte dermed etterspørselen før avgangen var fulltegnet, og bremset etterspørselen når den enkelte avgang nesten var fulltegnet. Denne prismodellen atskilte seg diametralt fra andre selskapers modell, men ga bedre kapasitetsutnyttelse og tok på alvor det faktum at flyselskapene har faste kostnader og har alt å vinne på å utnytte hver avgang fullt ut.
Det er blitt produsert en dokumentarserie om dagliglivet i EasyJet, som tidligere har gått på TVNorge.
Aporia

Utseende

Aporia er en gruppe med nokså store (vingespenn 50-70 millimeter) hvitvinger med store, litt avlange, avrundede vinger. Vingene er hvite med mørke markerte vingeribber, hos enkelte arter dominerer den mørke fargen og de er brune bortsett fra noen hvite flekker langs ytterkantene. Larvene er hårete og ofte ganske fargerike.

Levevis

Flukten er rettlinjet, ganske rolig eller sakte.
Larvene lever på busker og trær. De lever i grupper (kolonier) og omgir seg med spinn. De overvintrer i larvestadiet, noe som skiller gruppen fra alle andre hvitvinger.
Noen av de mørke artene etterligner trolig giftige monarksommerfugler.

Navnet

Det latinske navnet, kommer av det greske ordet Aporia, og betyr umulighet eller vanskelig. Aporia er sammensatt av a… som betyr ikke og …poreia som betyr vei, det blir ikke-vei. En mulig tolkning er at sommerfuglen lever i fjellområder i Himalaya og kan fly gjennom trange utilgjengelige fjellpass. «Den finner en vei der det ikke er vei».

Utbredelse

En av artene hagtornsommerfugl finnes i Europa, de tredve andre artene i slekten finnes for det meste i Himalaya og Kina.
Dorysthetus

Utseende

Middelsstore (15-25 millimeter), ovale, blanke, mer eller mindre metallisk glinsende skarabider.

Levevis

Larvene lever i råtten ved.

Utbredelse

Slekten er utbredt i Mellom- og Sør-Amerika, fra Nicaragua i nord til Brasil og Peru i sør.
Soussjef

Soussjef, satt sammen av det franske sous, «under eller nedenunder», og «sjef», betyr assisterende sjef, nestleder, visedirektør og så videre. Tittelen har vært mye benyttet innen bank og finans, men det brukes også andre steder. En tilsvarende tittel er viseadministerende direktør.
På svensk og andre språk betyr ordet assisterende kjøkkensjef, idet chef er det styrende substantivet. Denne bruken finnes også innen hotellfag på norsk.
Mon-khmer-språk

Mon-khmer-språk er en språkfamilie fra Indokina. Sammen med Mundaspråka i India utgjør de en av de to hovedgreinene austroasiatiske språkfamilien.
I en sprukken rønne nedi Vika

«I en sprukken rønne nedi Vika» er en vise laget av Bias Bernhoft og Thoralf Borg til en Oslo-revy på 1930-tallet. Sangen ble innspilt av Kalle Fürst akkompagnert av Akres trio i februar 1936.
Sangen omhandler det gamle Vika i Oslo – fra Pipervika og opp til Stortingsgaten. Her lå gamle Cirkus Verdensteater og Tivoli, og idag ligger blant annet Oslo rådhus her.
The Life Guards

The Life Guards er et kavaleriregiment i den britiske hæren som sammen med The Blues and Royals utgjør Husholdkavaleriet.  Den første troppen i regimentet ble opprettet i Brugge i Belgia som en del av Karl II i eksil sin støtte til Filip IV av Spania.
Regimentet har deltatt i de fleste konflikter den britiske hæren har vært involvert i, inkludert Napoleonskrigene, første og andre verdenskrig og opp til Irak-krigen i 2003.
I 1992 ble avdelingen satt til å dele oppgaver og ansvar med The Blues and Royals.  De er vennskapsavdeling med Pakistans presidentgarde.
Medieviter

Pensumlitteratur

Mediekultur, mediesamfunn (Jostein Gripsrud, 2001) er ei grunnbok i medievitenskap som med utgangspunkt i den enkeltes forhold til massemediene gjør rede for sentrale områder i medievitenskapen, blant annet semiotikk, hermeneutikk, retorikk og narratologi.
Svart mamba

Beskrivelse

Den svarte mambaen er Afrikas største giftslange med en gjennomsnittslengde på ca 2,4 meter. Enkelte eksemplarer kan bli opptil 4,5 meter lange. Av giftslangene er det bare kongekobraen som blir lengre. Selv om den heter «svart mamba» er den slett ikke svart. Fargen varierer litt fra gråbrun til stålgrå på oversiden, på undersiden er den lys grå. Navnet kommer av at slangen er svart på innsiden av munnen.

Føde

Den svarte mambaen spiser for det meste fugler og mindre pattedyr som f.eks. smågnagere. Den kan også spise andre slanger. Det har blitt funnet eksemplarer av svart mamba som har hatt papegøyer eller andre slanger i magesekken. Når den angriper små dyr holder den byttet fast til det er lammet av giften før den svelger det. Når den tar større dyr angriper den først, trekker seg deretter litt tilbake for å vente på at giften skal virke, før den kommer tilbake til byttet og spiser det. På grunn av at slangen har en svært fleksibel kjeve kan den svelge relativt store byttedyr hele.

Adferd

Den svarte mambaen trives best i åpne landskap. Slangen er aktiv om dagen, om natten sover den helst i et jordhull eller i et hult tre, og den foretrekker å komme tilbake til den samme plassen hver natt. Slangen befinner seg ofte i trær, hvor den kan være vanskelig å få øye på, men den kan også ligge i gresset. Den liker seg best på steder med skygge, og kan ligge gjemt i skyggen bak for eksempel bildekk og postkasser. 
Svarte mambaer parer seg om våren, etter noen timers eller opptil noen dagers kurtise. Noen uker etter paringen legger hunnen 12-17 egg. Eggene er avlange, 4-5 cm lange og 3-4 cm i diameter. De klekkes etter ca. 90 dager. Ungene er ca. 45-60 cm lange når de kommer ut av skallet.
Den svarte mambaen kan være aggressiv hvis den føler seg truet, men vil normalt prøve å unngå fare. Den er svært sky og nervøs. Oftest vil den trekke seg vekk, og bare unntaksvis hogge til. Men mange slangeeksperter anser imidlertid at svart mamba kan være verdens mest aggressive slange, ettersom den har vist tendenser til å angripe også uten å ha blitt provosert.

Angrep og bitt

I lange tider har det ofte versert ulike myter om hvor farlig mambaen er. Dens angrepslyst er, som antydet over, i det store og hele avhengig av hvor truet den kjenner seg. Slangen er i de fleste tilfeller tregere og mindre angrepslysten enn først antatt. Det er antatt at dyret har en egen evne til å vurdere nødvendigheten av å hogge, særlig om det er verdt å bruke mye gift på bytter den ikke ser seg i stand til å fortære. 
Når svartmambaen først hogger, kan hogget komme plutselig og i ytterliggående tilfeller kan det komme flere hogg etter hverandre. Hoggtennene, som er plassert langt fremme i munnhulen, kan avgi nærmere 100 mg gift per bitt. En dødelig dose for et voksent menneske kan være inntil 15 mg. Giften virker lammende på musklene og stanser åndedrettet, og den kan blant annet behandles med motgift. Motgiften må raskt tilføres, ellers kan bittet få dødelig utgang i løpet av et par timer.